YaYa Gosselin. Felisita Leon „YaYa“ Gosselin (2009-yil 26-yanvarda tugʻilgan) – amerikalik aktrisa. U oʻz faoliyatini reklama roliklari uchun model sifatida suratga tushishdan boshlagan va "After Omelas" (2017) filmida aktrisalik debyutini amalga oshirgan. Shundan soʻng, Felisita "Peppermint" (2018), "The Purge" (2018), "13 Reasons Why" (2019—2020) hamda "FBI" (2019—2020) kabi teleseriallarda ikkinchi darajali rollarda koʻrinish beradi. Aktrisa oʻzining "" (2020-yildan hozirgi kungacha) ikkinchi mavsumida doimiy ishtirok etgan Tali LaCroix rolini qayta takrorlaydi. Gosselin Netflixning "We can be Heroes" (2020) filmida Missy Moreno rolini ijro etgani uchun keng eʼtirofga sazovor boʻlgan. Yoshligi. Gosselin 2009-yil 26-yanvarda Dallasda Monica Mendez-Gosselin oilasida tugʻilgan. Gosselinning ismini Felisita deya uning katta buvisi Felisita Chavesga atab qoʻyishgan. Uch yoshida u Dallas bolalar teatrida aktyorlik faoliyatini boshlaydi, shuningdek, DTV studiyasida aktrisalik mahoratidan tahsil oladi. Gosselin Ohlook Performing Arts Centerda balet boʻyicha tahsil olgan. Uning ikkita kichik singlisi bor va ularha Gosselin singari lotin millatiga mansubdirlar. Faoliyati. Besh yoshida Gosselin agentlik bilan shartnoma tuzadi va bir oy oʻtgach, JCPenney, Famous Footwear, Hasbro va Connʼs HomePlus kabi reklama roliklari uchun modellik qilish maqsadida oʻzining dastlabki ishini boshlashga qaror qiladi. 2017-yilda u "After Omelas" filmida paydo boʻladi. 2018-yilda esa "Peppermint" jangovar triller filmida va "The Purge" antologiya kabi teleseriallarda kichik rollarda ishtirok etadi. Gosselin „Lord Finn“ filmida Jenni Finley rolini oʻynagan va u 2020-yilda „Sunny Side Up“ kinofestivalida „Eng yaxshi bola aktrisasi“ mukofotini qoʻlga kiritgan.